(પીટીઆઈ) : કૉંગ્રેસ છત્તીસગઢમાં સત્તા પર ચૂંટાઈ આવશે તો દસ દિવસોમાં ખેડૂતોનાં દેવાં માફ કરી દેશે, એમ પક્ષપ્રમુખ રાહુલ ગાંધીએ જણાવ્યું હતું. મુખ્ય પ્રધાન રમણસિંહનું વતન રાજનંદગાંવમાં ચૂંટણી રૅલીને સંબોધતાં રાહુલ ગાંધીએ ગુડ્સ ઍન્ડ સર્વિસીસ ટૅક્સ (જીએસટી) દાખલ કરવા વિશે કેન્દ્ર ખાતે ભાજપના નેતૃત્વવાળી સરકાર પર પ્રહાર કર્યા હતા અને એવો આક્ષેપ કર્યો હતો કે તે ગબ્બર સિંહ ટૅક્સ છે. 47 વર્ષીય કૉંગ્રેસપ્રમુખે કહ્યું હતું કે શાસક ભારતીય જનતા પક્ષ દ્વારા કથિતપણે અપાયેલા `ખોટાં' વચન જેવાં વચન તેઓ આપવા નથી માગતા.